## 2.2 Funkciju apraksts

### 2.2.1 Informācijas pārvaldība

|  |  |
| --- | --- |
| 1.1 Dienesta viesnīcu pārvaldība | |
| **Apraksts** | Ļauj sistēmas administratoram pievienot sistēmai jaunu dienesta viesnīcu vai dzēst esošu, ja tā vairs nav vajadzīga.  Pievienošana veicama caur tīmekļa vietnē ievietotu, aizpildāmu formu, kurā norādāmi ar dienesta viesnīcu saistīti dati. |
| **Ievade** | Viesnīcas nosaukums (vai kāds cits identifikators, kas raksturo konkrēto ēku) (max. 100 simboli, obligāts).  Apraksts (teksta lauks ar neierobežotu garumu).  Stāvu skaits (skaitlis, lielāks par 0).  Istabu skaits (skaitlis, lielāks par 0).  Pieļaujamais studentu skaits (skaitlis, lielāks par 0).  Atrašanās vietas adrese (max. 100 simboli, obligāts).  Lauks, kurā atzīmē, vai dienesta viesnīcu rādīt publiski (pēc noklusējuma 0, lai sākotnēji nerādītu, līdz visa saistošā informācija nav pievienota).  Dienesta viesnīcas attēls (.png vai .jpg formāts). |
| **Apstrāde** | Pēc formas datu iesūtīšanas tiek pārbaudīts, vai katrā no ievades laukiem dati ievadīti un vai tie atbilst paredzētajam formātam, kāds norādīts atbilstošajiem datubāzes laukiem.  Dati datubāzē saglabājas tikai to atbilstības gadījumā. |
| **Izvade** | Kļūdas konstatēšanas gadījumā par to brīdina lietotāju, izvadot paziņojumu.  Derīgas ievadinformācijas un veiksmīgas saglabāšanas gadījumā lietotājs tiek novirzīts uz lapu, kurā redzama informācija par saglabāto dienesta viesnīcu. |

|  |  |
| --- | --- |
| 1.1.1 Dienesta viesnīcas informācijas apskate | |
| **Apraksts** | Vietnes apmeklētājs var aplūkot sarakstu ar augstskolai piederošajām dienesta viesnīcām un ar tām saistīto informāciju. |
| **Ievade** | Atverot sadaļu, datubāzei tiek iesniegts pieprasījums atlasīt informāciju par dienesta viesnīcām. Tās tiek parādītas saraksta veidā, un uz katras no tām iespējams uzspiest, lai iegūtu plašāku informāciju. |
| **Apstrāde** | Uzspiežot uz kādas no dienesta viesnīcām, no datubāzes tiek atlasīta ar izvēlēto viesnīcu saistīta informācija. |
| **Izvade** | Vietnes viesis par dienesta viesnīcu redz šādu informāciju:   * nosaukumu; * aprakstu ar kontaktinformāciju; * adresi; * attēlu; * īres izmaksas. |

|  |  |
| --- | --- |
| 1.2 Dienesta viesnīcas istabu pārvaldība | |
| **Apraksts** | Ļauj dienesta viesnīcas vai sistēmas administratoram pievienot izvēlētajai dienesta viesnīcai jaunu istabiņu vai dzēst jau esošu, ja tā vairs nav vajadzīga.  Pievienošana veicama caur tīmekļa vietnē ievietotu, aizpildāmu formu, kurā norādāmi ar istabiņu saistīti dati. |
| **Ievade** | Dienesta viesnīca (norādāma izvēlnē no sistēmai pievienotajām, obligāta).  Istabas numurs (vai kāds cits identifikators, max. 20 simboli, obligāts).  Īres maksa (par mēnesi, max. 20 simboli).  Guļvietu skaits (skaitlis, lielāks par 0).  Lauks, kurā atzīmē, vai istabu rādīt publiski (pēc noklusējuma 0, lai sākotnēji nerādītu, līdz visa saistošā informācija nav piesaistīta).  Istabas attēli (.png vai .jpg formāts). |
| **Apstrāde** | Pēc formas datu iesūtīšanas tiek pārbaudīts, vai katrā no ievades laukiem dati ievadīti un vai tie atbilst paredzētajam formātam.  Papildu tiek veikta pārbaude datubāzē, vai norādītā dienesta viesnīca sistēmā eksistē.  Pareizu un derīgu datu gadījumā tie saglabājas datubāzē. |
| **Izvade** | Kļūdas konstatēšanas gadījumā par to paziņo lietotājam un dati nesaglabājas.  Derīgas ievadinformācijas un veiksmīgas saglabāšanas gadījumā lietotājs tiek novirzīts uz lapu, kurā redzama informācija par saglabāto istabu. |

|  |  |
| --- | --- |
| 1.2.1 Dienesta viesnīcas istabu apskate | |
| **Apraksts** | Ļauj studentiem, kas reģistrēti sistēmā un ir pieteikušies lapā, aplūkot augstskolai piederošo dienesta viesnīcu sarakstu un ar attēlu palīdzību apskatīt to telpu izkārtojumu, tādā veidā radot priekšstatu par telpām. |
| **Ievade** | Atverot sadaļu, datubāzei tiek iesniegts pieprasījums atlasīt informāciju par dienesta viesnīcas istabām. Students no saraksta var izvēlēties, kuru istabu apskatīt plašāk. |
| **Apstrāde** | Atverot skatu ar kādu no istabām, studentam no sistēmas tiek ielādēti maza izmēra attēli, kas saistīti ar šo istabu.  Nospiežot uz kāda no mazākā izmēra attēliem, sistēma bez lapas pārlādes attēlu palielina. |
| **Izvade** | Students redz palielināta izmēra attēlu, kurā istabu var aplūkot tuvāk. |

|  |  |
| --- | --- |
| 1.3 Jaunumu pārvaldība | |
| **Apraksts** | Ļauj vadībai pievienot jaunumus un aktuālu informāciju „Komandantstundas” sākumlapai, kurai piekļuve ir jebkuram lapas apmeklētājam, arī viesa statusā.  Pievienošana veicama caur tīmekļa vietnē ievietotu, aizpildāmu formu, kurā norādāma raksta informācija. |
| **Ievade** | Raksta nosaukums (min. 10 simboli, max. 100 simboli, obligāts).  Raksta saturs (teksta lauks ar neierobežotu garumu, obligāts).  Norāde, vai raksts ir globāls, vai attiecināms uz konkrētu dienesta viesnīcu (izvēlne ar dienesta viesnīcu uzskaitījumu un variantu „Globāls”).  Raksts drīkst saturēt arī attēlus un var tikt formatēts, izmantojot HTML valodas struktūras elementus. |
| **Apstrāde** | Pēc formas datu iesūtīšanas tiek pārbaudīts, vai katrā no ievades laukiem dati ievadīti un vai tie atbilst paredzētajam formātam, kāds norādīts atbilstošajiem datubāzes laukiem.  Ja teksts satur adresi uz attēlu vai saturu kādā citā mājaslapā, adresē atrodamais saturs, ja iespējams, tiek pārglabāts „Komandantstundas” sistēmas serverī, lai turpmāk neveiktu liekus pieprasījumus citām lapām (piemēram, attēli).  Izmantojot jau gatavas programmēšanas valodas bibliotēkas, tiek veikta pārbaude, vai tekstā iekļautie HTML (vai kādas citas, neatļautas) valodas elementi ir pareizi formatēti un vai pēc datu saglabāšanas netraucēs lapas darbību.  Pareizu un derīgu datu gadījumā tie saglabājas datubāzē. |
| **Izvade** | Nepareizu ievades datu gadījumā lietotājam tiek parādīts kļūdas paziņojums un ievadītā informācija datubāzē netiek saglabāta.  Pretējā gadījumā lietotājs tiek novirzīts uz lapu, kurā redzami visi pievienoti ieraksti. |

|  |  |
| --- | --- |
| 1.3.1 Jaunumu apskate | |
| **Apraksts** | Vietnes apmeklētājs var izlasīt ar dienesta viesnīcām saistītos aktuālākos jaunumus. |
| **Ievade** | No datubāzes tiek atlasīti visi pārvaldības rīkā pievienotie raksti.  Virs rakstiem esošā izkrītošajā izvēlnē var norādīt, vai skatīt rakstus, kas attiecas uz visām dienesta viesnīcām, vai arī izvēlēties kādas konkrētas dienesta viesnīcas rakstus. |
| **Apstrāde** | Ja kāds no rakstiem satur attēlus, tie tiek ielasīti no sistēmas servera vai kāda ārēja avota un parādīti lapā.  HTML struktūras elementi, kas ietverti rakstā, arī tiek parādīti. |
| **Izvade** | Vietnes apmeklētājam sākumlapā redzami pēdējie desmit pievienoti raksti.  Ja apmeklētājs vēlas apskatīt senākus rakstus, pie tiem var nokļūt, pārvietojoties pa lappušu sarakstu, kas novietots zem rakstiem. |

### 2.2.2 Istabu lietojuma pārvaldība

|  |  |
| --- | --- |
| 2.1 Pieteikšanās dienesta viesnīcai | |
| **Apraksts** | Ļauj studentiem izvēlēties vēlamāko dienesta viesnīcu un kādu no brīvajām istabām un pieteikties dzīvošanai tajā. |
| **Ievade** | Atverot sadaļu, datubāzei tiek iesniegts pieprasījums atlasīt informāciju par dienesta viesnīcām. Informācija tiek parādīta saraksta veidā, uzskaitot dienesta viesnīcas un pie katras norādot tās istabas.  Students var izvēlēties kādu no šīm istabām un pieteikties tai, nospiežot pieteikšanās pogu. |
| **Apstrāde** | Sistēma iesniedz pieteikumu un saglabā to datubāzē tālākai apstiprināšanai vai noraidīšanai. |
| **Izvade** | Students saņem paziņojumu par iesniegtu pieteikumu. |

|  |  |
| --- | --- |
| 2.1.1 Īres pieteikumu pārvaldība | |
| **Apraksts** | Ļauj apskatīt sarakstu ar studentiem, kuri sistēmā pieteikušies dzīvošanai kādā no dienesta viesnīcas piedāvātajām istabām.  Līdzās pieteikumam aplūkojami dati par izvēlēto istabu, lai redzētu, vai pieteikumu drīkst apstiprināt. |
| **Ievade** | Atverot sadaļu, datubāzei tiek iesniegts pieprasījums atlasīt informāciju par īres pieteikumiem. Tie tiek parādīti saraksta veidā. |
| **Apstrāde** | Pie katra pieteikuma sarakstā tiek parādīta informācija par to, kurš students no kuras fakultātes šo pieteikumu ir iesniedzis.  Atbildīgais dienesta viesnīcas administrators redz datus par to, vai izvēlētā istaba nav aizņemta, tajā esošo brīvo guļvietu skaitu un īres maksu par guļvietu.  Pie katra pieteikuma blakus novietotas divas pogas ar atšķirīgu funkcionalitāti.  Ja pieteikums ir apstiprināms, t.i., istabā vēl ir brīva vieta un students ir tiesīgs tajā apmesties, to apstiprina ar zaļo pogu un ļauj studentam tālāk veikt īres apmaksu.  Ja pieteikums nav apstiprināms, ar sarkano pogu to noraida. |
| **Izvade** | Veicot pieteikuma apstiprināšanu vai noraidīšanu, saraksts ar pieteikumiem tiek atjaunots. |

|  |  |
| --- | --- |
| 2.2 Īres apmaksas veikšana | |
| **Apraksts** | Studenti, kuri jau izvēlējušies vēlamāko dienesta viesnīcu un istabu un kuru iesniegtais pieteikums ir apstiprināts, redz gan to, kādas ir izmaksas un cik liela summa jāpārskaita, gan bankas konta rekvizītus, uz kuriem tā jāpārskaita. |
| **Ievade** | Datubāzei tiek iesniegts pieprasījums par īres apmaksas statusu.  Saņemtā informācija tiek parādīta lapā. |
| **Apstrāde** | Kad students apmaksu ir veicis, lapā jānospiež uz pogas, apstiprinot veiktu maksājumu, ko sistēmas vadība redzēs.  Maksājuma veikšanas poga jānospiež katru reizi, kad maksājums tiek veikts. |
| **Izvade** | Studentam tiek parādīta apmaksai nepieciešamā summa un bankas konta rekvizīti.  Pēc apmaksas apstiprināšanas lapa tiek atjaunota. |

|  |  |
| --- | --- |
| 2.2.1 Īres maksājumu pārvaldība | |
| **Apraksts** | Ļauj administrācijai apskatīt sarakstu ar studentiem un atzīmēt, kurš ir veicis īres apmaksu. |
| **Ievade** | No datubāzes tiek atlasīts saraksts ar augstskolas studentiem, kuri ir pieteikušies dzīvošanai kādā no dienesta viesnīcām un izvēlējušies kādu istabu un kuru pieteikumi ir apstiprināti.  Sistēmas administratoram redzami visi augstskolas studenti, turpretī dienesta viesnīcas administratoram – tikai attiecīgās viesnīcas studenti. |
| **Apstrāde** | Atbildīgais administrators var apstiprināt īres apmaksu, nospiežot uz blakus esošas apstiprināšanas pogas.  Ja īres apmaksas summa pārsniedz nepieciešamo vai ir par mazu, administrators studentam var nosūtīt ziņu caur ziņojumu sadaļu. |
| **Izvade** | Saraksts tiek atjaunots. |

### 2.2.3 Ziņojumu pārvaldība

|  |  |
| --- | --- |
| 3.1 Ziņojumu veidošana | |
| **Apraksts** | Ļauj sistēmas un dienesta viesnīcas administratoriem nosūtīt paziņojumus vienam vai vairākiem studentiem.  Ziņojumu izsūtīšana veicama caur tīmekļa vietnē ievietotu, aizpildāmu formu, kurā norādāma ziņojuma informācija. |
| **Ievade** | Sistēmas administratoram redzami visi augstskolas studenti, turpretī dienesta viesnīcas administratoram – tikai atbilstošajā dienesta viesnīcā reģistrētie.  No saraksta var izvēlēties vienu vai vairākus studentus, kuriem nosūtīt ziņojumu.  Satura formā aizpildāmi šādi lauki:   * ziņojuma nosaukums (min. 5 simboli, max. 100 simboli, obligāts) * ziņojuma saturs (lauks ar neierobežotu teksta apjomu, obligāts) |
| **Apstrāde** | Pēc ziņojuma formas aizpildīšanas tiek pārbaudīts, vai ievades lauku saturs atbilst atbilstošo datubāzes lauku formātam un noteiktajam teksta garumam.  Pareizu datu gadījumā tie tiek nosūtīti adresātam (-iem) (saglabāti datubāzē). |
| **Izvade** | Nepareizu datu gadījumā lietotājs redz kļūdas paziņojumu.  Pretējā gadījumā lapas saturs tiek atjaunots. |

|  |  |
| --- | --- |
| 3.2 Ziņojumu lasīšana | |
| **Apraksts** | Ļauj studentam skatīt sarakstu ar visiem saņemtajiem paziņojumiem. |
| **Ievade** | No datubāzes tiek atlasīts saraksts ar visiem saņemtajiem ziņojumiem.  Pie katra paziņojuma redzama šāda informācija:   * paziņojuma virsraksts jeb tēma; * paziņojuma sūtītājs; * laiks, kad paziņojums nosūtīts. |
| **Apstrāde** | Nospiežot uz kāda no saņemtajiem paziņojumiem, no datubāzes tiek atlasīts arī paziņojuma saturs. |
| **Izvade** | Students var izlasīt paziņojuma saturu. |

### 2.2.4 Lietotāju datu pārvaldība

|  |  |
| --- | --- |
| 4.1 Studentu datu ieguve | |
| **Apraksts** | Ļauj apmainīties ar datiem par esošajiem studentiem ar augstskolas pārvaldības sistēmu. No augstskolas sistēmas tiek saņemti studentu dati, kā rezultātā studentiem ir iespēja pieteikties arī „Komandantstundas” sistēmā.  Dati tiek izmantoti arī citām funkcijām, tai skaitā studentu pieteikumu apstiprināšanai un īres maksu pieņemšanai. |
| **Ievade** | Ar sistēmā norādītiem piekļuves datiem augstskolas sistēmai tiek veikts pieprasījums atsūtīt datus par studentiem, kas attiecīgajā laika periodā ir reģistrēti studijām un studē augstskolā.  No augstskolas tiek saņemti šādi dati:   * studenta apliecības numurs; * studenta vārds un uzvārds; * fakultāte, kurā students studē; * kurss, kurā students mācās; * studenta augstskolas e-pasta adrese. |
| **Apstrāde** | No augstskolas sistēmas saņemtie dati par studentiem tiek saglabāti datubāzē. Tie tiek pārveidoti uz formātu, kāds norādīts datubāzes atbilstošās tabulas laukiem.  Informācija studentiem, kuri sistēmā jau pievienoti, netiek mainīta, ja vien tā neatšķiras.  Tie studenti, kuru sistēmā vēl nav, datubāzē tiek ierakstīti.  Studenti, kuri datubāzē ir, bet augstskolā vairs nestudē, tiek atzīmēti kā neaktīvi. |
| **Izvade** | Administrators tiek novirzīts uz lapu, kurā redzams saraksts ar augstskolas studentiem. |

|  |  |
| --- | --- |
| 4.2 Lietotāja statusa nomaiņa | |
| **Apraksts** | Vietnes apmeklētājam jeb studentam ir iespējams pieteikties vai atteikties no sistēmas. |
| **Ievade** | Lietotājs satura pievienošanas formā ievada savu lietotājvārdu un paroli.  Ja lietotājs jau ir pieteicies, nospiežot uz atteikšanās pogas, tas no sistēmas var iziet. |
| **Apstrāde** | Ievadītie dati tiek salīdzināti ar datubāzē esošajiem, un, ja tie ir pareizi, lietotājam tiek parādīta sistēmas iekšējā sākuma lapa ar jaunumiem.  Ja students no sistēmas atteicies, sesijas informācija tiek dzēsta un ielādēta tiek viesiem redzamā sākumlapa. |
| **Izvade** | Kļūdainu datu gadījumā lietotājs saņem paziņojumu par nepareizi norādītu informāciju.  Pretējā gadījumā lietotājam parāda tā profila informāciju un sākumlapu. |

### 2.2.5 Līgumu pārvaldība

|  |  |
| --- | --- |
| 5.1 Līgumu pievienošana | |
| **Apraksts** | Sistēmas un dienesta viesnīcas administratoriem sadaļā ļauts augšuplādēt un pārvaldīt jaunus noslēgtos līgumus.  Līguma pievienošana notiek caur lapā ievietotu ievades formu. |
| **Ievade** | Augšupielādējamais līguma fails (.doc, .docx., .pdf vai .odt, max. 10MB);  studenta ID (norādāms ievades formas izvēlnē);  sākuma laiks (obligāts)  beigu laiks (obligāts)  komentārs (teksta lauks ar neierobežotu garumu). |
| **Apstrāde** | Formā ievadītie dati tiek pārbaudīti, vai tie atbilst datubāzes tabulas atbilstošo lauku datu tipiem un noteiktajiem ierobežojumiem.  Pareizi iesniegtu datu gadījumā līgums tiek augšupielādēts un tā informācija ievietota datubāzē.  Pretējā gadījumā lietotājs saņem paziņojumu par nepareizi aizpildītiem laukiem. |
| **Izvade** | Sistēmas vai dienesta viesnīcas administrators tiek novirzīts uz pievienoto līgumu sarakstu, kur var aplūkot arī jauno līgumu. |

|  |  |
| --- | --- |
| 5.2 Līgumu apskatīšana | |
| **Apraksts** | Ļauj pārskatīt ar studentiem un īrniekiem noslēgtos līgumus un rediģēt ar tiem saistīto informāciju. |
| **Ievade** | Atverot sadaļu, no datubāzes tiek atlasīti visi pievienotie līgumi. Tie tiek parādīti saraksta veidā. |
| **Apstrāde** | Līguma fails tiek lejupielādēts un atvērts.  Katram līgumam blakus esošā rediģēšanas podziņa lietotāju novirza uz līguma informācijas rediģēšanas lapu. |
| **Izvade** | Administrators var apskatīt noslēgtā līguma saturu. |

|  |  |
| --- | --- |
| 5.3 Līgumu rediģēšana | |
| **Apraksts** | Sistēmas un dienesta viesnīcas administratoriem ļauts veikt izmaiņas informācijā, kas saistīta ar noslēgtajiem īres līgumiem. |
| **Ievade** | No datubāzes tiek atlasīti ar izvēlēto līgumu saistītie dati.  Līguma fails tiek lejuplādēts un atvērts.  Administrators ievades formā var veikt izmaiņas līgumam pievienotajā komentārā un mainīt piesaistīto studentu. |
| **Apstrāde** | Iesniegtie dati tiek pārbaudīti, vai tie atbilst datubāzes tabulas lauku datu tipam un noteiktajiem ierobežojumiem.  Pareizi iesniegtu datu gadījumā līguma informācija datubāzē tiek atjaunota. |
| **Izvade** | Veiksmīgas funkcijas izpildes gadījumā administrators tiek novirzīts uz izvēlētā līguma apskates sadaļu. Pretējā gadījumā lietotājs saņem paziņojumu par nepareizi aizpildītiem laukiem. |